તે પછીના કલાકમાં તેમણે વ્હોટસ એપ પર ફોરવર્ડેડ પોલિટિકલ મેસેજ, ફિલોસોફિકલ મેસેજ, હેલ્થ રેમેડી વગેરે મૂકનારાઓને ઝાટકી નાખ્યા, ફેસબૂક પર પોતાની બૂક્સ, કોલમ, મૂવી, કવિતા કે ફોટોગ્રાફીની પ્રમોશન પોસ્ટ મૂકનારાને ખખડાવી નાખ્યા, કેટલાય લોકોને ‘ભૂંડા લાગો છો, મેક અપ ખરાબ છે, આ શર્ટ તમને જરાય શોભતું નથી, આ કપડાંમાં તમારી ઉંમર દેખાય છે, બહુ બેકાર પોસ્ટ છે, આ તો ઉઠાંતરી કરેલી છે, તે દિવસે તો તમે જુદી પોસ્ટ મૂકી હતી, હવે ફરી ગયા,  આવા દેખાડા ના કરો મૂક રહીને સમાજ સેવા કરવી હોય તો કરો, તમારી દલીલ વિચિત્ર છે, આજકાલ તમે સારું લખતા નથી, વેઠ ઉતારો છો. . . . ’ આ પ્રકારની કેટલીય કોમેન્ટસ, રિએક્શન, ચેટિંગ વગેરે પતાવી દીધું.